jkorsvik/nowiki_second_scrape_merged huggingface dataset:
Skåre kirke

Skåre kirke er en åttekantet kirke fra 1858 i Haugesund kommune i Rogaland fylke.
Byggverket er i tre og har 450 plasser. Kirkeklokkene fra den forrige Skåre kirke ble brukt i den nye. Kirken ble påbygget i 1972. Den har en defekt kirkeklokke fra middelalderen, en fra 1621 og tre fra 1973. Altertavlen er fra 1858, orgelet er fra 1958. Et dåpsfat er fra 1627. Kirkerommet har galleri.
Haugesund fikk kjøpstadsretter i 1854 og ble skilt ut fra Torvastad. I 1879 ble Haugesund og Skåre slått sammen til ett prestegjeld og i 1958 ble Skåre herred en del av Haugesund kommune.


== Historikk ==
Kirken ble bekostet med lik del på Haugesund og Torvastad kommuner, og driftsutgiftene skulle også deles med en halvpart på hver. Christian Henrik Groschs typetegning fra 1851 hadde et dominerende tårn, men dette "vilde formentlig ei alene forøge Kirkens Omskostninger i Væsentlig grad, men ogsaa hvad værre er på Grund av Terrainets Nøgenhed og Klimaets Haardhed paa denne kant af Landet, blive til Ødeleggelse av Kirken selv", mente kommunebestyrelsen. Tårnet ble redusert i lengde med 5 alen. Grosch' typetegning ble bearbeidet av Frederik Hannibal Stockfleth, som også laget arbeidstegninger.Byggekostnadene ble omtrent det dobbelte av budsjettert og endte med 12 299 speciedaler. Ifølge Myckland var det et stort løft å bygge denne kirken og byggekostnaden ble en tung belastningen for kommunenes budsjett.Kirken på Hauge (oppført 1626) ble revet da Skåre kirke ble bygget. Materialer fra den nedrevne kirken ble brukt i Haugesunds tidligere rådhus.

		
		
		


== Referanser ==


== Litteratur ==
Johannessen, Kjell A og Evensen, Karin H. Baardsen, Haugå – en fengslene bydel (2004 – eget forlag)
Alf Henry Rasmussen (1993). «Rossabø kirke, Haugesund». Våre kirker. Norsk kirkeleksikon. Kirkenær: Vanebo forlag. s. 421. ISBN 82-75-27022-7. 


== Eksterne lenker ==
(en) Skåre kirke – kategori av bilder, video eller lyd på Commons 
(no) «Skåre kirke». Kirkesøk. Den norske kirke. 
«Skåre kirke». Kulturminnesøk. Riksantikvaren – Direktoratet for kulturminneforvaltning.
Maria Bild

Maria Bild (født Maria Karlsson 25. september 1975) er en svensk profesjonell danser. Hun konkurrerte i konkurransen Let's Dance sammen med Måns Zelmerlöw i 2006 og gikk til sist ut som vinner av konkurransen. Sesongen 2007 danset hun med Harald Treutiger, men de røk ut av Let's Dance etter noen få omganger.
Hun er gift med den tidligere fotballspilleren Andreas Bild.


== Eksterne lenker ==
(sv) Offisielt nettsted 
(en) Maria Bild på Internet Movie Database
Hjelmeland kirke

Hjelmeland kirke (Hjelmeland kyrkje) er en langkirke fra 1858 i Hjelmeland kommune, Rogaland fylke.
Byggverket er i tre og har 500 plasser. Kirken er reist etter typetegninger av Hans Ditlev Franciscus von Linstow.
Døpefonten er i romansk stil og muligens fra 1100-tallet. Altertavlen (integrert i fondveggen) ble utført av Tor Lindrupsen ved en omfattende restaurering i 2007. En eldre altertavle er utført av Maren Reisner Falch Sverdrup.


== Referanser ==


== Litteratur ==
Alf Henry Rasmussen (1993). «Hjelmeland kyrkje». Våre kirker. Norsk kirkeleksikon. Kirkenær: Vanebo forlag. s. 428. ISBN 82-75-27022-7. 
Trygve Brandal: Kyrkje og kristenliv i Hjelmeland. Sogeskrift ved 150-årsjubileet for Hjelmeland kyrkje 2008. Hjelmeland sokneråd, 2008. ISBN 978-82-303-1126-4
Trygve Brandal (1997). Hjelmeland. Bygdesoge 1: Tida før 1800. Hjelmeland kommune. s. 155–156. ISBN 8299135737. 


== Eksterne lenker ==
«Hjelmeland kirke». Kulturminnesøk. Riksantikvaren – Direktoratet for kulturminneforvaltning. 
(no) «Hjelmeland kirke». Kirkesøk. Den norske kirke.
Bygdeturisme

Bygdeturisme er turisttilbud som tar sitt utgangspunkt i natur og kultur og legger vekt på steders og områders egenart. Begrepet er synonymt med det engelske «rural tourism». Hensikten er at turisten skal bli en tid på stedet for å gjøre seg kjent, i stedet for bare å se på en severdighet og forsvinne igjen.
På norsk finnes også andre begreper som i stor grad dekker eller er en del av det samme: grønt reiseliv, geoturisme, økoturisme, gårdsturisme, naturbasert turisme, grønt reiseliv og bærekraftig turisme.
I Norge er bygdeturismen organisert i Hanen. Dette er en bransje- og markedsorganisasjon for virksomheter innen bygdeturisme og gardsmat. Tidligere fantes to organisasjoner i Norge: Norsk Bygdeturisme og Norsk Gardsmat. Våren 2004 ble de to organisasjonene slått sammen til en under navnet Norsk Bygdeturisme og Gardsmat (NBG). Hanen har vel 400 medlemmer over hele landet fordelt på 12 regionlag. Hanen samarbeider med Statens vegvesen om vegskiltsymbolet 650.40 for "Gardsmat/bygdeturisme", den såkalte Veghane. Hanen innstiller på hvem som er i overensstemmelse med kravene til den enkelte bedrift, mens det er Statens vegvesen som gir den endelige godkjenningen
Keswick (South Norfolk)

Keswick er en landsby og verdslig sogn i distriktet South Norfolk i grevskapet Norfolk i England. Den ligger omkring fem km sør for byen Norwich og skal ikke forveksles med kystlandsbyen Keswick i nærheten av Bacton, som også er Norfolk. I henhold til folketellingen i 2011 har sognet og landsbyen en befolkning på 444 innbyggere.


== Sognekirken ==
Sognekirken er viet til alle helgener, og er en av de 124 bevart rundtårnkirkene i grevskapet. Det fantes en liten og eldre kirke der, men den ble revet omkring 1598, da to sogn ble slått sammen slik at man trengte en større kirke. Østveggen fra den eldre kirken er bevart øst for den nåværende. Deler av kirketårnet kan også være av angelsaksisk opphav, men det ble sterkt restaurert i 1893. Da man restaurerte ble det også lagt til et kort skip som ble benyttet som gravkapell. I 1934 ble det tillatt å holde vanlige gudstjenester i kirken, som regnes som en av de minste sognekirkene i England. På grunn av størrelsen er de forreste benkeradene konstruert slik at de kan foldes ned under begravelser for at man skal kunne flytte kisten. 
Herregården Keswick Hall ligger nær sognekirken og var boligen til familien Gurney. Flere av familiemedlemmene er gravlagt i kirkegården. Herregården var mellom 1948 og 1981 et lærested for lærere, siden omgjort til leiligheter.


== Bilder ==

		
		
		


== Referanser ==


== Eksterne lenker ==
(en) Keswick, South Norfolk – kategori av bilder, video eller lyd på Commons

«Keswick», Genuki Norfolk
Sognekirken Keswick All Saints og dens interiør, Norfolk Churches
Keswick All Saints, Round Tower Churches
Jøsenfjord kapell

Jøsenfjord kapell er fra 1956 og ligger i bygden Jøsenfjorden i Hjelmeland kommune, Rogaland fylke.
Kirken har 150 sitteplasser i kirkerommet og 50 i tilstøtende sal. Den har et fire stemmers orgel fra 1987 fra Jensen & Thomsen.Det er ikke gravplass ved kapellet. Nærmeste gravplasser er noen kilometer unna, ved Erfjord kirke og ved siden av Jøsneset bedehus ved Skiftun.


== Referanser ==


== Litteratur ==
Alf Henry Rasmussen (1993). «Jøsenfjord kapell». Våre kirker. Norsk kirkeleksikon. Kirkenær: Vanebo forlag. s. 428. ISBN 82-75-27022-7. 


== Eksterne lenker ==
«Jøsenfjord kapell». Kulturminnesøk. Riksantikvaren – Direktoratet for kulturminneforvaltning.
Rappveien (Oslo)

Se pekerside for flere forekomster av Rappveien.Rappveien (1–7, 2A–6) er en blindgate på Godlia i Oslo. Rappveien består av syv gatenumre og ni hus. Gata «munner ut» i Damfaret. Fra Damfaret kan det se ut som om det er mulig å krysse t-banesporet i enden av Rappveien. Dette er ikke mulig – Rappveien er en blindgate både for gående og kjørende.


== Referanser ==
Åkra gamle kirke

Åkra gamle kirke er en laftet langkirke fra 1821 i Karmøy kommune, Rogaland fylke. Byggverket er i tre og har 320 plasser. Kirken ble forlenget i 1852 og fikk våpenhus i 1899.
Kirken står vest for fylkesvei 47 og har kirkegård, men det meste av kirkegården er på østsiden av veien, nord for nykirken fra 1985. Nykirken har avløst gamlekirken som sognekirke.


== Litteratur ==
Alf Henry Rasmussen (1993). «Åkra gamle kirke». Våre kirker. Norsk kirkeleksikon. Kirkenær: Vanebo forlag. s. 422. ISBN 82-75-27022-7. 
Karmøy i tekst og billeder (Karmøyposten, 1936), s. 89


== Eksterne lenker ==
(no) «Åkra gamle kirke». Kirkesøk. Den norske kirke. 
«Åkra gamle kirke». Kulturminnesøk. Riksantikvaren – Direktoratet for kulturminneforvaltning.
Forening

Forening eller selskap er en ikke-kommersiell organisasjon, sammenslutning eller et samfunn av fagpersoner eller interesserte som har en felles interesse, sak eller et fagområde de ønsker å fremme, gjerne av en kulturell eller uegennyttig karakter. I dagligtale brukes selskap om en gruppe personer i en festlig sammenkomst, for eksempel et bursdagsselskap. 


== Selskap ==
Ordet selskap er dannet av det gamle tyske selle, det vil si «kamerat», og betyr opprinnelig «en samling av venner». På gammelnorsk het det selskapr. 
Det engelske ordet company kommer fra latinske kompanium, «brødreselskap», og brukes både om fellesskap, foreninger og ikke minst kommersielle selskaper. Den norske varianten kompani brukes på samme måte om lag og firmaer med flere eiere, og dessuten i militæret om en avdeling av soldater. Ordet parti betyr opprinnelig del eller part av noe, og brukes på samme måte som selskap både om «en samling meningsfeller» og på engelsk også om «fest» i formen party.
Før ble gjerne uttrykket Selskap brukt om slike foreninger som for eksempel vitenskaplige selskap eller litterære selskap for bokinteresserte. På engelsk blir et slikt selskap kalt society etter det latinske societas. Katolske ordenssamfunn og hemmelige foreninger kan også omtales som selskap, deriblant Jesuittordenen, som på latin kalles Societas Jesu, det vil si «Jesu Selskap», og Guds ords selskap. 
Fra slutten av 1700-tallet og framover oppstod det i en rekke vitenskapelige akademier og selskaper i Europa, alt fra Royal Geographical Society til Selskapet for Psykisk Forskning og Det tyske selskap for rasehygiene. Også i Norge er det mange eksempler på samfunn og ideelle foreninger med ordet selskap i navnet, deriblant Det Kongelige Selskap for Norges Vel, Norsk-Tysk Selskap, Norsk Fysisk Selskap, Norsk Astronomisk Selskap, Norsk Skipsfartshistorisk Selskap, Norsk Selskab til Skibbrudnes Redning, Norsk Bok- og Bibliotekhistorisk Selskap, Norsk Fuchsia Selskap og koret Oslo Chorale Selskap.


== Klassifisering ==
I Enhetsregisteret (i Norge) defineres «ideell organisasjon» som «konsumentorienterte organisasjoner uten profittformål» – enten private eller offentlige.


== Se også ==
Akademi
Frivillig organisasjon
Ideell organisasjon
Klubb
Selskap (jus)
Fest


== Eksterne lenker ==
Hva er en forening? – Altinn/Starte og drive bedrift Arkivert 5. april 2013 hos Wayback Machine.
Frivillighetsregisteret – Altinn/Starte og drive bedrift Arkivert 8. januar 2014 hos Wayback Machine.
Elektronisk skjema for registrering i Frivillighetsregisteret – Altinn/Brønnøysundregistrene Arkivert 6. juli 2011 hos Wayback Machine.
Korte ordforklaringer i Søk etter selskap i Bokmålsordboka og Nynorskordboka eller i Det Norske Akademis ordbok  
4 gode råd: Slik forbereder du årsmøte, årsregnskap og revisjon i foreningen 8.desember 2022. SmartOrg.no
Fotoalbum

Et fotoalbum inneholder en samling av fotografier og har ofte form og fasong som en bok. 
De eldste fotoalbumene hadde i Norge ofte mørke grå sider hvor små sorthvit bilder kunne limes inn ved hjelp av fotohjørner eller lim. De gamle sorthvitt bildene kunne klebe seg sammen, særlig når det var varmt, så mellom hvert ark for å sette inn bilder var det ofte et tynt papirark (silkepapir) for å forhindre det. Etter hvert ble bildene i farger og sidene i albumene ble lyse grå eller hvite.
I tillegg til album med blanke ark der en kunne lime inn bilder kom det fotoalbum der det var plastlommer til å skyve bildene inn i. Albumene med plastlommer var ofte ringpermer og også vanlige album for inn liming kom som ringpermer. Man skrev ofte under bildene hvor, når de var tatt og navnet på personer på bildene.
Mange liker å lage flotte album der de skriver tekst til bildene, klipper, limer, setter inn klistremerker og lignende, dette kalles scrapbooking.
Med internett kan man nå opprette et online fotoalbum, dvs. et elektronisk fotoalbum hvor brukerne kan laste opp fotografier og dele dem med venner og familie.
Man kan også lage digitale fotoalbum hvor man hjemme på en PC setter inn bilder og skriver tekster. Man kan velge i et bibliotek med ferdiglagde bakgrunner og clipart.
Quiz

Quiz eller kviss er en form for spørrekonkurranse der deltakerne konkurrerer om å svare riktig på flest mulig av spørsmålene som deles ut eller stilles av en leder, som gjerne kalles «quizmaster». Det er vanlig at deltakerne danner lag som konkurrerer mot hverandre. Quiz regnes av mange som en sosial aktivitet, og blir ofte brukt i ulike arrangementer for å skape fellesskapsfølelse og glede.
Spørsmålene i en quiz kan handle om hva som helst. En skiller gjerne mellom temaquiz og allmennkunnskap. Quizen foregår som oftest ved at svarene skrives ned underveis, og rettes etterpå.
Det er også vanlig å dele spørsmålene inn i ulike kategorier og vanskelighetsgrader, alt etter om de er enkle eller vanskelige og hvilket tema de handler om. En vanlig inndeling er å dele alt som kan spørres om inn de åtte hovedkategoriene «finkultur», «populærkultur», «verden», «historie», «livsstil», «sport og spill», «natur og vitenskap» og «samfunn og dagligliv».


== Quiz i Norge ==
Hvert år arrangeres det NM i quiz, og denne konkurransen består av tre konkurranser: individuell (100 spørsmål), par (100 spørsmål) og femmannslag (125 spørsmål).


== Internasjonale mesterskaper ==
Hvert år, vanligvis i juni, arrangeres Verdensmesterskapet i quiz. Denne konkurransen er individuell og består av 240 spørsmål fordelt i åtte hovedkategorier, og alle spørsmålene er stilt fra et internasjonalt ståsted, slik at deltagerne stiller likt, uavhengig av hvilket land de kommer fra.
Annethvert år arrangeres det EM i quiz, og Norge har opp gjennom årene gjort det veldig bra i dette mesterskapet, selv om vi ikke ligger helt øverst.


== Referanser ==
Pannelugg

Pannelugg er hodehår som vokser fremst på hodet og er klipt eller forma i ulike frisyrer i panna. En vanlig form er å klippe panneluggen ganske rett i høyde med eller like over øyebryna. Håret kan også være krølla, lagt eller reist med hårgelé og annet, gredd til sidene eller klipt i buer og spisser. Pannelugg er vanlig i korte gutte- og mannsfrisyrer. Lugg kan også gjelde kvinnefrisyrer der resten av håret henger på sidene, er løfta bak ørene eller samla i fletter eller en hestehale. Mange lar pannehåret vokse lengre uten markert lugg og grer det bakover eller samler det på sidene av ansiktet sammen med resten av hodehåret. Menn med hårtap kan lage pannelugg ved å kjemme hår fra andre steder på hodet i en hentesveis som henger framover.
Hester og andre hovdyr kan ha man med pannelugg. Manen utgjør beskyttelseshår sammen med hale og hovskjegg.


== Formvarianter ==

Galleriet viser noen eksempler fra motehistorien.

		
		
		
		
		
		
		
		
		


== Se også ==
Pompadur, pannelugg strøket bakover i en høy topp
Khokhol, tradisjonell, glattbarbert kosakkfrisyre med pannelugg eller lang hårlokk på toppen
Devilock («djevellokk»), en svært lang, taggformet pannelugg som punkartisten Jerry Only er kjent for
Pasjehår, enkel, hjelmformet frisyre med rett pannelugg for slett hår


== Eksterne lenker ==
kk.no om pannelugger i kvinnemoten 2012
Falnes kirke

Falnes kirke (Falnes kyrkje) er en langkirke fra 1851 i Karmøy kommune, Rogaland fylke.
Byggverket er i tømmer og har kapasitet til 350 personer.


== Litteratur ==
Alf Henry Rasmussen (1993). «Falnes kirke». Våre kirker. Norsk kirkeleksikon. Kirkenær: Vanebo forlag. s. 423. ISBN 82-75-27022-7. 


== Eksterne lenker ==
(no) «Falnes kirke». Kirkesøk. Den norske kirke. 
«Falnes kirke». Kulturminnesøk. Riksantikvaren – Direktoratet for kulturminneforvaltning.
Ferkingstad kirke

Ferkingstad kirke er en laftet langkirke fra 1854 i Karmøy kommune, Rogaland fylke. Byggverket er i tre og har 300 plasser.
Gravplassen er 6–700 meter nord for kirken.
Ferkingstad har hatt kirke siden middelalderen, og de tidligere kirkene stod lenger nord, ikke så langt fra Ferkingstad havn. Den gamle kirkegården er fortsatt å se.


== Litteratur ==
Alf Henry Rasmussen (1993). «Ferkingstad kirke». Våre kirker. Norsk kirkeleksikon. Kirkenær: Vanebo forlag. s. 423. ISBN 82-75-27022-7. 


== Eksterne lenker ==
(no) «Ferkingstad kirke». Kirkesøk. Den norske kirke. 
«Ferkingstad kirke». Kulturminnesøk. Riksantikvaren – Direktoratet for kulturminneforvaltning. 
Ferkingstad menighet
Eide kirke

Eide kirke kan ha flere betydninger: 

Eide kirke (Grimstad) i Aust-Agder.
Eide kirke (Hustadvika) på Nordmøre i Møre og Romsdal.


== Se også ==
Eid kirke (Kvinnherad) på Eide i Kvinnherad, Hordaland.
Eid kirke (Nordfjordeid) i Eid kommune, Sogn og Fjordane.
Eid kirke (Rauma) i Eidsbygda, Rauma kommune, Møre og Romsdal.
Norheim kirke

Norheim kirke er en arbeidskirke fra 1978 i Karmøy kommune, Rogaland fylke. Byggverket er i betong og har 425 plasser.
I 1976 påbegynte arbeidet med å bygge Norheim kirke, og 3. mars satte menighetsrådets leder Tjærand Milje det første spadestikket. Kirken ble bygget på grunn av stor tilflytting til Fastlandskarmøy, der det ikke fantes noen kirke. Selve kirkens grunnmur og veggene ble betalt for, og bygget av fagarbeidere, mens taket og beisingen ble bygget på dugnad.


== Kirkegård ==
Kirkegården ved kirken ble tatt i bruk i 2006. Fra før fantes Norheim gravplass (nær Karmsund bru) fra 1957.


== Litteratur ==
Alf Henry Rasmussen (1993). «Norheim kirke». Våre kirker. Norsk kirkeleksikon. Kirkenær: Vanebo forlag. s. 421. ISBN 82-75-27022-7. 


== Eksterne lenker ==
(no) «Norheim kirke». Kirkesøk. Den norske kirke. 
Norheim menighet
Kart over kirkegården vis-à-vis kirken
Fastlandsiå (Norheim menighetsblad) nr. 3/2006, s. 5 og 12 (om kirkegården)
Byfogd

Byfogd var tidligere tittelen på dommerne ved byfogdembetene som fantes i de største byene i Norge. Det siste byfogdembetet i landet, Oslo byfogdembete, blei slått sammen med Oslo tingrett 26. april 2021. 
Man hadde byfogder i Norge allerede på 1300-tallet. I 1947 var det tolv byfogdembeter igjen. Før sammenslåingen av Oslo byfogdembete var byfogdembetene i Stavanger (1. juli 2007), Bergen (1. september 2006) og Trondheim (1. januar 2003) de siste som blei innlemma i de respektive byenes tingretter.


== Referanser ==
Pterophyllum leopoldi

Pterophyllum leopoldi er den minste arten i skalareslekten. 
I tillegg til å skille seg ut ved størrelsen, har den en tydelig flekk ved roten av ryggfinnen som slektningene ikke har.
Den har også en blålig flekk bak øyet.
Voksne individer trives i par, og kan holdes i godt beplantede selskapsakvarier.
Den blir ca. 5 cm lang.
Anbefalte vannverdier for oppdrett er en temperatur på mellom 25,5 og 31 °C, en pH på mellom 6,0 og 6,5, og en hardhet på 4°GH.


== Referanser ==


== Eksterne lenker ==
(en) Pterophyllum leopoldi i Encyclopedia of Life 
(en) Pterophyllum leopoldi i Global Biodiversity Information Facility 
(en) Pterophyllum leopoldi hos FishBase 
(en) Pterophyllum leopoldi hos ITIS 
(en) Pterophyllum leopoldi hos NCBI 
(en) Kategori:Pterophyllum leopoldi – bilder, video eller lyd på Wikimedia Commons 
Pterophyllum leopoldi – detaljert informasjon på Wikispecies
Tuastad bedehuskapell

Tuastad bedehuskapell er fra 1962 i Karmøy kommune, Rogaland fylke.
Byggverket er i tre og har 110 plasser.


== Litteratur ==
Alf Henry Rasmussen (1993). «Tuastad bedehuskapell». Våre kirker. Norsk kirkeleksikon. Kirkenær: Vanebo forlag. s. 421. ISBN 82-75-27022-7.
Hestenese

Hestenese er eneste art i slekten Eretmodus. 
De blir mellom 7 og 10 cm lange i naturen. 
De lever på veldig grunt vann, langs kysten hvor oksygennivået er ekstremt høyt på grunn av de kontinuerlige vannbevegelsene. 
De eter alger. Siden individer fra forskjellige deler av sjøen har bemerkelsesverdig store forskjeller i munn og tenner, er det ikke umulig at arten vil bli delt opp i flere arter i fremtiden.
I tillegg finnes det lokale fargevariasjoner.


== Eksterne lenker ==
(en) Hestenese – oversikt og omtale av artene i WORMS-databasen 
(en) Hestenese i Encyclopedia of Life 
(en) Hestenese i Global Biodiversity Information Facility 
(en) Hestenese hos FishBase 
(en) Hestenese hos ITIS 
(en) Hestenese hos NCBI 
(en) Kategori:Eretmodus cyanostictus – bilder, video eller lyd på Wikimedia Commons 
Eretmodus cyanostictus – detaljert informasjon på Wikispecies
Bore kirke

For Borre kirke, se Borre kirke.Bore kirke er en langkirke fra 1891 i Klepp kommune, Rogaland fylke. Kirken er tegnet av arkitekt Hartvig Sverdrup Eckhoff fra Stavanger, som har tegnet flere kirker i Rogaland. Byggverket er i tre og har 165 sitteplasser.
Altertavlen er skåret av Lauritz Snekker og smykket ut av Gottfried Hendtzschel som var en sentral kunstner i Rogaland under Stavangerrenessansen. I Norsk kirkeleksikon er det opplyst at den er fra 1628.
Prekestolen i tre er fra 1891.
Kirkeklokken er fra Olsen Nauen Klokkestøperi og har inskripsjonen: «Kjære kyrkjeklokka, Tona um frelsa. Kalla og helsa, Kalla og helsa med fred Guds born.»


== Litteratur ==
Alf Henry Rasmussen (1993). «Bore kirke». Våre kirker. Norsk kirkeleksikon. Kirkenær: Vanebo forlag. s. 431. ISBN 82-75-27022-7. 


== Eksterne lenker ==
Offisielt nettsted 
(en) Bore kirke – kategori av bilder, video eller lyd på Commons 
«Bore kirke». Kulturminnesøk. Riksantikvaren – Direktoratet for kulturminneforvaltning. 
(no) «Bore kirke». Kirkesøk. Den norske kirke.
Øyvind Loven

Øyvind Loven (født 1. april 1967 i Oslo) er en norsk komiker og programleder.
Loven har over 25 års sceneerfaring og bakgrunn fra både radio og TV. Han debuterte som standupkomiker i 1995, og har siden det hatt en utstrakt turnévirksomhet i både inn- og utland. Han påtar seg også oppdrag som konferansier, komiker og toastmaster på events og andre arrangementer i bedriftsmarkedet. Han har deltatt på en rekke turneer og arrangementer i regi av Stand Up Norge, blant annet Latter Live i 2017, 2020 og 2021.    
Han startet sin radiokarriere på slutten av åttitallet i Radio Voss. Etter dette jobbet han for flere lokale radiostasjoner, som Jærradioen, Radio Oslo og Radio 1. Loven har ledet Radio Norges morgensendinger Morgenklubben med Loven & co siden 2009.I 2000 medvirket han i Barnas supershow og serien Verdens Beste SFO. Han var også en av komikerne som medvirket i NRKs serie Grip ordet, komiker! i 1995; med opptak fra sceneshow på Christian Kvart i Oslo. Våren 2008 var han programleder i det satiriske panelprogrammet Sladder på TVNorge. Han ble nominert til Komiprisen 2007 i klassen beste standup-artist.
Loven er tilknyttet bookingbyrået Stand Up Norge og Latter. 


== Referanser ==


== Eksterne lenker ==
(en) Øyvind Loven – kategori av bilder, video eller lyd på Commons
Ulset kraftverk

Ulset Kraftverk er et vannkraftverk i Orklavassdraget i Tynset kommune i Innlandet.
Kraftverket utnytter ett 325 meter fall fra reguleringsmagasinet Storsverjesjøen som reguleres mellom 879 og 868 moh. I tillegg reguleres Falningsjøen mellom 873 og 825 moh. Det hentes også inn vann fra to bekkeinntak, noe som reduserer vannmengden i  elven Ya.
Midlere årsproduksjon er på 140 GWh og installert effekt er på 35 MW på en francisturbin. Kraftverket startet produksjonen i 1985.
Eier er Kraftverkene i Orkla der Statkraft igjennom Trondheim Energiverk Kraft er største eier.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
TrønderEnergi
Hafslund E-CO
Tettsteder i Finnmark

Dette er en liste over tettsteder i Finnmark slik begrepet er definert av Statistisk sentralbyrå. Per 1. januar 2018 var det 31 tettsteder i fylket, inkludert eventuelle tettsteder som krysser fylkesgrensen.


== Referanser ==